अभिनेत्री नेहा शर्मा का कहना है कि दिग्गज अभिनेता अनिल कपूर के साथ काम करना काफी खुशनुमा होता है। वह आगामी फिल्म ‘मुबारकां’ में एक विशेष भूमिका में नजर आएंगी। नेहा ने ई-मेल के जरिए मुंबई से आईएएनएस को बताया, ‘अनिल कपूर के साथ काम करना खुशनुमा अहसास है। मैं उनकी गर्मजोशी को बेहद पसंद करती हूं। वह सेट पर सभी से गर्मजोशी से मिलते हैं और शानदार ऊर्जा लेकर आते हैं। आपको उनके साथ काम करने में मजा आता है।’